Poliţiștii din Belarus au voie să folosească, de acum, arme letale, pe străzi.
Poliţia din Belarus poate folosi, dacă e nevoie, arme letale, pe străzi. Duminică, protestatarii au fost bătuţi şi târâţi în dube. 713 persoane au fost reţinute, de la începerea protestelor până acum.
Te-ai îngrozit de ce ai văzut în Belarus, dar ia o gură de aer, fiindcă urmează să îţi mai spun ceva. Poliţia din Belarus poate folosi, de acum, arme letale pe străzi, dacă e nevoie, a anunţat Ministerul de Interne. Motivul este radicalizarea protestelor antiguvernamentale în masă, spun ei.Duminică, mulţimile au fost dispersate cu tunuri de apă, iar oamenii au fost bătuţi şi băgaţi în dube. Protestele violente au început încă de pe 9 august, când Alexandr Lukaşenko a fost reales preşedinte. Sute de oameni ies pe stradă să îi ceară demisia în fiecare zi.Ministerul de Interne a publicat şi un raport care arată că 713 persoane au fost reţinute în timpul mitingurilor din toată ţara. 570 dintre ele au rămas în arest şi aşteaptă intervenţia instanţei.